শবে কদর
মুসলমানদের কাছে কদরের রাতের গুরুত্ব অপরিসীম। কোরআনের সুরা কদরে উল্লেখ আছে, হাজার মাস উপাসনায় যে পূন্য হয়, কদরের এক রাতের উপাসনা তার চেয়ে উত্তম। লাইলাতুল কদরের রাতে সৎ এবং ধার্মিক মুসলমানদের ওপর আল্লাহর অশেষ রহমত ও নিয়ামত বর্ষিত হয়। লাইলাতুল কদরে মুসলিমরা আল্লাহর কাছে মাগফিরাত, নাজাত ও ক্ষমা পাওয়ার পরম সুযোগ লাভ করে। লাইলাতুল কদর সম্পর্কে ইসলামের মহানবী বলেন,
"যে ব্যক্তি এ রাত ইবাদতের মাধ্যমে অতিবাহিত করবে, আল্লাহ তাঁর পূর্বেকৃত সব গুনাহখাতা মাফ করে দেবেন।" (বুখারি)
ক্বিবলা
ক্বিবলা (আরবি: قبلة, "দিক"), এছাড়াও কেবলা হিসাবে বর্ণান্তরিত, একটি দিক যার সম্মুখীন হয়ে মুসলিমরা নামাজের সময় প্রার্থনা করেন। এটি মক্কায় অবস্তিত কাবার দিক হিসাবে স্থিরীকৃত। অধিকাংশ মসজিদে মিহরাবের মাধ্যমে কাবাঘরের দিক নির্দেশ করা হয়।